ยืนยัน รัฐบาลเร่งยกร่างแก้กฎหมายสารต้องห้าม เสร็จเดือนนี้ อาจออกเป็น พ.ร.ก. เพราะเกรงว่าไทยจะโดนแบน
นายวิษณุ เครืองาม รองนายกรัฐมนตรี กล่าวถึงกรณีที่องค์การต่อต้านการใช้สารต้องห้ามโลก (World Anti-Doping Agency : WADA) (วาด้า) ออกประกาศแบนประเทศไทยไม่สามารถดำเนินการจัดแข่งขันและใช้ธงชาติไทยในการส่งนักกีฬาเข้าแข่งขันเป็นเวลา 1 ปี เนื่องจาก ทำผิดกฎของวาด้าในเรื่องการบังคับใช้กฎหมาย ละลักษณะการบริหารงานไม่เป็นองค์กรอิสระ ว่า ได้นำเรื่องนี้ชี้แจงในที่ประชุมคณะรัฐมนตรี (ครม.)ในวันนี้(12 ต.ค.) ด้วยว่า ได้เชิญการกีฬาแห่งประเทศไทย (กกท.) หารือปัญหาดังกล่าว ทำให้ทราบว่าจำเป็นต้องแก้กฎหมายให้ กกท. จึงได้มีการนำเรื่องการแก้กฎหมายดังกล่าวเข้าสู่การพิจารณาของ ครม.เมื่อเดือนกันยายนที่ผ่านมา ซึ่งที่ประชุม ครม. มอบหมายให้ กกท. สำนักงานคณะกรรมการกฤษฎีกา และกระทรวงการท่องเที่ยวและกีฬาไปหารือร่วมกันให้ได้ข้อยุติว่า สิ่งที่วาด้าต้องการให้เราทำคืออะไร ซึ่งในตอนนี้ได้ข้อสรุปแล้ว และได้นำเรื่องเข้าสูการพิจารณาคณะกรรมการกฤษฎีกาคณะพิเศษ โดยคาดว่า ภายในเดือนตุลาคมนี้จะสามารถยกร่างเป็นกฎหมายได้เรียบร้อยสำหรับสิ่งที่วาด้าต้องการให้ปรับปรุงแก้ไขมี 5 ข้อ ได้แก่ เรื่องเกี่ยวกับความเป็นอิสระของสำนักงานที่ทำหน้าที่ตรวจสอบสารต้องห้าม ซึ่งประเทศไทยมีหน่วยงานนี้แล้ว โดยเป็นไปตามพระราชบัญญัติ (พ.ร.บ.) ควบคุมการใช้สารต้องห้ามทางการกีฬา พ.ศ.2555 แต่หน่วยงานนี้ขึ้นอยู่กับ กกท. ดังนั้นจากนี้ต้องแยกหน่วยงานดังกล่าวออกไปเป็นอิสระจากรัฐ จึงทำให้ต้องมีการแก้กฎหมาย//เรื่องบทลงโทษผู้ที่ใช้สารต้องห้าม เรื่องบุคคลอื่นที่ไม่ใช่นักกีฬา แต่เข้าไปยุ่งเกี่ยวกับนักกีฬา อาทิ ครอบครัวนักกีฬาและมีอิทธิพลต่อนักกีฬาให้มีการใช้สารต้องห้าม ซึ่งต้องมีการแก้กฎหมายให้สามารถลงโทษคนเหล่านี้ได้ด้วย เรื่องการลงโทษนักกีฬาโดยตัดสิทธิ์ไม่ให้ลงแข่งขัน ซึ่งบทลงโทษที่มีอยู่เดิมยังไม่เพียงพอ เป็นประเด็นที่เกี่ยวกับนิยายคำว่า “สารต้องห้าม”สำนักงานคณะกรรมการกฤษฎีกา รับปากว่าจะแก้ไขกฎหมายเสร็จภายในเดือนนี้ และถ้าต้องการนำมาใช้เป็นการเร่งด่วนจะต้องออกมาเป็นประราชกำหนด(พ.ร.ก.) หากไม่เร่งด่วน ก็ทำออกมาเป็นกฎหมายปฏิรูป แล้วนำเสนอเข้าสู่การพิจารณาของสภาฯ ตามปกติ ซึ่งตรงนี้จะทำให้เรื่องมีความล่าช้า ซึ่งกรณีที่วาด้าตัดสิทธิ์ประเทศไทยครั้งนี้ จะส่งผลกระทบต่อประเทศไทยในการจัดแข่งขันกีฬานานาชาติ เพราะวาด้าสามารถขอให้ประเทศอื่นไม่มาแข่งกีฬาในไทย ซึ่งตรงนี้จะทำให้ไทยเสียรายได้ทางเศรษฐกิจ